
Ukrudt  i  Fredens  Have 

af  Præsident  Hugh   B.   Brown. 


Femogtyve  Aar  efter  1914  bedrøves  vi,  som  husker, 
over  den  Kendsgerning  at  nu  som  dengang  finder  der  et 
frygteligt  Rustningskapløb  Sted,  og  en  almindelig  og  alt- 
omfattende Krig  truer.  Vi  kan  i  Sandhed  sige,  at  Religi- 
onens ledende  Kraft  tiltrænges  i  ganske  særlig  Grad  i 
Verden  i  Dag. 

I  Begyndelsen  af  dette  Aarhundrede  haabede  man,  at 
Videnskaben  ved  at  reducere  Rum  og  Tid  og  gøre  ver- 
densomfattende Kommunikation  mulig  vilde  forene  Nati- 
onerne og  sikre  aandelig  og  kulturel  samt  økonomisk 
Samkvem  mellem  Verdens  Nationer  og  Mennesker, 

De  senere  Aars  Erfaring  viser  os  den  smertefulde 
Sandhed,  at  den  forkerte  og  lettere  Adgang  til  Samkvem 
snarere  deler  end  forener  Menneskeheden  Racefordomme 
og  national  Chauvinisme  bærer  i  Retning  af  at  skille  Men- 
neskeheden og  uophørlig  vedligeholde  Uretfærdighed. 
Internationale  Stridigheder  og  Modsætningsforhold  holdes 
i  Live  ved  den  skarpe  Handelskrig,  ved  Mistillid,  Selvisk- 
hed og  Graadighed.  Disse  Ukrudtsplanter,  der  gensidig 
fremavler  hinanden,  truer  med  at  kvæle  de  spæde  Planter, 
som  repræsenterer  international  Forstaaelse,  akkurat  som 
Klinten  i  Bibelen  var  en  Trusel  mod  Hveden. 

Man  kan  næsten  sige,  at  der  i  de  herskende  menneske- 
lige Forhold  tiltrænges  mere  Hjerte  og  mindre  Forstand. 
Førend  de  rette  økonomiske  Reguleringer  kan  finde  Sted, 
maa  Racehadet  nedkæmpes.  Der  maa  finde  en  Afrustning 
af  Angrebets  Aand  Sted.  Vi  maa  tjene  Fredens  Sag  mere 
end  med  vore  Læber,  hvis  vore  Idealer  skal  gaa  i  Op- 
fyldelse. 

Den  virkelige  Grund  til  den  herskends  Usikkerhed  blandt 
Jordens  Nationer  er  Mangel  paa  aandelig  Enighed.  Kam- 
pen er  ikke  saa  meget  mellem  de  to  rivaliserende  Magt- 
grupper, som  mellem  stridende  og  uforenelige  Livsfiloso- 
fier. Under  Jungleloven  er  der  de  Mennesker,  der  retfær- 
diggør  Angreb    og  Angrebshandlinger.    De  føler,  at  deres 

Rettigheder  ikke  skulde  begrænses  af  nogen  Overdrivelsens 
Lov,  og  de  bekender  sig  aabenlyst  til  „den  stærkeres 
Ret". 

Førend  denne  Indstilling  bliver  fortrængt  af  ægte  Kær- 
lighed til  Medmenneskene  og  førend  Princippet  om,  „at 
leve  og  lade  leve"  sættes  i  Stedet  for  Hadets  Lov,  kan  vi 
hverken  forvente  at  løse  vor  nuværende  internationale 
Problemer  eller  undgaa  Krigens  Katastrofe. 

Vi  maa  saa  Sæden  og  dyrke  et  saadant  Broderskab, 
som  strækker  sig  ud  over  Nationernes  Grænser  og  Tros- 
bekendelser, hvis  vi  nogensinde  skal  nyde  Fredens  Frugter. 
Vi  maa  ogsaa  rykke  Frygtens,  Mistillidens,  Graadighedens 
og  Begærlighedens  Ukrudt  op  samt  vor  Racestoltheds 
Overlegenhedskompleks.  Til  dette  Arbejde  maa  Kirkerne 
vie  deres  Liv,  for  dette  er  fortrinsvis  sand  Religions  Op- 
gave. 

Kynikeren  og  den  vantro,  der  læser  disse  Ord  vil  mu- 
ligvis synes  det  er  paradoksalt  i  Lys  af  Historien,  at 
Kirken  skulde  være  toneangivende  i  denne  Verdensbevæg- 
else for  Fred  og  international  Forstaaelse.  Historien  om 
Korstogene,  Trediveaarskrigen,  Inkvisitionen  vil  maaske  faa 
ham  til  at  tvivle  paa  Religionens  Værdi  som  en  Freds- 
faktor.  Der  findes  dem,  der  paa  Grund  af  Fortidens  Hi- 
storie forkaster  Religion  og  anbefaler  deres  Stater  det 
drastiske  Skridt  helt  afskaffe  den. 

At  Kirkerne  i  Fortiden  har  misrøgtet  den  Opgave  at 
lede,  som  det  blev  forventet  af  dem,  har  svigtet  deres  Pligt, 
er  gaaet  bort  fra  deres  oprindelige  Formaal,  er  indlysende. 
Videnskaben  har  ligeledes  i  mange  Tilfælde  tjent  uværdige 
Formaal,  men  skulde  vi  derfor  forsvare  Ødelæggelsen  af 
vor  Videnskab,  fordi  den  er  blevet  brugt  som  et  Redskab 
i  visse  Menneskers  Hænder  til  at  fremme  Undertrykkelse, 
fostre  Had  og  skabe  Død  og  Elendighed? 

Og  derfor  er  Religion  —  skønt  undertiden  misforstaaet 
og  misbrugt  —  stadig  en  levende  Kraft  i  Verden.  Det  vilde 
være  en  Kalamitet  at  besørge  dens  Bandlysning  fra  nogen 
Stat. 

At  Verden  har  fristet  en  kummerlig  Tilværelse  i  Vantro 
og  Fejl  gennem  en  lang  Nat  af  aandeligt  Mørke  er  indly- 

sende  for  enhver,  der  vil  læse  Fortidens  Historie.  Men  at 
Religion  er  død  i  Menneskets  Hjerte  tror  vi  ikke.  Vi  tror 
ikke,  at  Gud  har  glemt  sit  Folk  eller  er  ude  af  Stand  til 
at  sætte  sig  i  Forbindelse  med  dem.  Kristi  Kirkes  Budskab 
i  Dag  er  et  Fredens  Budskab,  som  det  altid  har  været. 
Den  gaar  i  Brechen  for  at  tjene  Menneskeheden,  for  Uselv- 
iskhed, gensidig  Forstaaelse  og  sandt  Broderskab. 

Sand  Religion,  som  den  blev  forkyndt  af  Mesteren,  var 
aldrig  ansvarlig  for  nogle  af  de  Onder,  som  den  er  blevet 
beskyldt  for.  Dens  fejlagtige  Fortolkning  og  Misbrug 
skulde  ikke  gøre  os  blinde  for  dens  Formaal  eller  dens 
Dyd. 

Nogle  Fortolkere  af  Troen,  der  ikke  fatter  Betydningen 
af  det  oprindelige  Budskab,  fostrer  ikke  blot  Ukrudt,  men 
hjælper  i  Virkeligheden  med  til  at  dræbe  de  Planter  paa 
Marker,  hvor  de  selvbestaltede  søgte  at  arbejde.  De  indgik 
ikke  paa  et  Kompromis  med  hedensk  Filosofi,  med  Fejl  og 
med  Synd,  men  opfangede  Sandheden,  set  fra  deres  egne 
Interesser  og  førte  den  saakaldte  Religion  bort  fra  dens 
hellige  Kilder.  Den  blev  hærdet  til  arrogant  Selvsikkerhed 
og  i  mange  Tilfælde  var  Resultatet,  at  Religionen  blev  be- 
hæftet med  disse  selvbestaltede  Lederes  Daarskab. 

Medens  Kirken  ikke  vil  blande  sig  i  Statens  Forhold 
eller  ønsker  at  blive  indblandet  i  Politik,  maa  den  paatage 
sig  sandt  Lederskab  i  Rettens  og  Urettens  Rige.  Den  maa 
holde  Sandhedens  Fakkel  højt  som  et  Lys  for  Verden. 
Den  maa  lære  alle  Mennesker  at  fjerne  de  racemæssige 
og  nationale  Grænsers  tornefyldte  Grænsepæle,  saa  vidt 
som  Aanden  angaar  og  lære  dem  at  bortkaste  al  Kaste- 
og  Klasseforskel,  som  enten  har  sin  Oprindelse  i  Fødsel 
eller  Rigdom,  idet  vi  erindrer,  at  Kriteriet  og  Særkendet 
for  Sjælsadel  er  Retskaffenhed  i  Handling  og  Væremaade. 

Midt  i  international  Uro,  Racehad,  Arrogance  og  Begær- 
lighed, midt  i  Skraalet  om  at  regere  ved  Magt,  i  en  Ver- 
den, hvor  Rustningskapløbet  forarmer  Folkene  og  bestalter 
de  endnu  ufødte  Generationer,  høres  stadig  Kristi  Evange- 
liums Stemme. 

Naar  Herren  i  denne  Generation  sagde  til  Profeten,  idet 
han  talte   om  Religionens    Bekendere.    „De  ærer  mig  med 

deres  Læber,  men  deres  Hjerter  er  langt  fra  mig",  gav 
han  Verden  den  Advarsel,  at  den  led  af  forkert  aandelig 
Ernæring,  som  —  hvis  den  ikke  blev  standset  —  vilde 
ødelægge  vor  Kultur.  Naar  Mennesket  ledes  af  guddomme- 
ligt Lys  bliver  det  kosmopolitisk.  Religionens  Funktion  er 
at  knytte  Menneskene  sammen  i  et  Baand  af  Broderskab 
og  Kærlighed  og  frelse  dem  med  deres  Skaber.  Menne- 
skene er  til  Trods  for  Forskellene  Brødre  gennem  deres 
fælles  Slægtskab  til  den  guddommelige  Skaber. 

Evangeliet  aabenbaret  paany  gør  hele  Verden  beslægtet 
og  ligger  Vægt  paa  Guds  Faderskab  ved  at  anerkende 
Menneskets  Broderskab. 

At  dette  Evangelium  er  blevet  gengivet  af  dets  Skaber 
i  vore  Dage,  bærer  vi  højtideligt  Vidnesbyrd  om  sammen 
med  en  Advarsel,  der  kommer  ved  guddommeligt  Bud. 

Skønt  Krigsskyerne  er  mørke  og  alvorlige,  skinner 
Stjernen  fra  Bethlehem  igennem.  Alle,  de  kloge,  vil  følge 
den  og  ligesom  de  gamle  Vismænd  vil  de  opdage,  at  den 
fører  til  Fredens  Fyrste.  Han  raaber  atter,  med  de  gen- 
nemstukne  Hænder  udstrakt,  som  han  gjorde  i  det  gamle 
Jerusalem:  „Hvor  ofte  vilde  jeg  ikke  have  samlet  dine 
Børn,  som  en  Høne  samler  sine  Kyllinger,  og  I  vilde  ikke!" 
„Kommer  til  mig,  alle  I,  som  ere  besværede,  og  jeg  vil 
give  eder  Hvile!" 


Wil/ord  Woodruff; 

„Naar  vi  modiager  Raad  og  Formaninger,  skal  vi 
ikke  behandle  dem  ligegyldigt,  lige  meget  hvad  det  end 
drejer  sig  om,  thi  er  vi  ligegyldige  bliver  det  til  vort  eget 
Fordærv,  Herren  har  gennem  sine  Tjenere  givet  os  Raa- 
det  at  efterleve  Visdomsordei,  —  Tiden  er  inde  til,  at  vi 
gør,  som  han  siger!" 


Store  Sorger  udvider  ofte  Hjertet,  saa  der  bliver  Rum 
for  stor  Glæde, 

Joseph   Smith 

af  Præsident  Mark  B.   Garff. 


Han  fordømte  skarpt  sin  Tids  religiøse  Forkyndere  og 
deres  Lære  om  Gud  som  en  Aand,  der  fyldte  hele  Uni- 
verset. Han  brød  Staven  over  den  djævelske  Tanke  om  at 
blive  brændt  i  Helvede  i  Evighed,  og  fordømte  aabent  Da- 
tidens   forblindede    Ideer   og    Krav    paa  Myndighed.   Han  tog 

roligt  Dagens  religiøse  Spørgs- 
maal  op  til  Overvejelse  og  havde 
i  Sinde  at  kuldkaste  de  falske 
Lærdomme  ved  Hjælp  af  Guds 
Kraft,  som  han  havde  modtaget. 
Han  talte  og  lærte  om  Aaben- 
baring  fra  Gud,  og  at  Gud  og 
Sønnen  havde  aabenbaret  sig  i 
denne  Tid  og  Slægt  som  selv- 
stændige Personligheder.  Han 
revolutionerede  sin  Generations 
religiøse  Tro  og  omplantede  den 
med  konkrete  Lærdomme,  der 
var  skænket  ham  ikke  ved  egen 
Logik  men  ved  Guds  Søn,  ved  virkelig  Kontakt  og  Samtale 
med  ham  og  himmelske  Væsener. 

Han  aabnede  Frelsens  Porte  for  Menneskeheden  i  hvert 
eneste  Land,  ikke  ved  selv  at  tage  nogen  Myndighed  paa 
sig,  men  ved  en  gudgiven  Myndighed,  og  ved  den  Magt 
samles  de  ærlige  og  oprigtige,  som  har  hørt  Kaldet  og  som 
ærer  hans  Navn,  fordi  man  kan  sjge,  han  har  været  en 
Frelser  for  dem,  idet  de  —  ved  hans  Lærdomme  —  er 
kommet  ud  af  det  aandelige  Mørke,  hvori  de  befandt  sig. 
Han  har  givet  den  ikke-troende  Haab  og  den  trofaste  et 
positivt  Vidnesbyrd. 

Derfor  ærer  vi  ikke  alene  hans  Navn  som  Lærer  og  Pro- 
fet, men  som  en  Frelser,  for  han  har  frelst  os  fra  aandeligt 
Mørke  og  har  banet  og  beredt  Vejen  for  vor  Frelse  gennem 
den  Myndighed,  der  blev  givet  ham  af  Jesus  Kristus. 


Joseph  Smith 

Stræb  efter  det  højeste. 


Det  aktive  Medlem  i  Jesu  Kristi  Kirke  af  Sidste  Dages 
Hellige  stræber  efter  den  højeste,  den  celestiale  Grad  af 
Herlighed.  Vejen  til  at  naa  denne  er  blevet  vist  os.  Vor  Daabs- 
ordinance  er  Indgangen  til  Guds  Rige,  til  den  himmelske 
Herlighed.  Vore  Missionærer  gaar  ud  i  Verden  for  at  vise 
Menneskene  denne  Vej.  Alle  vore  Tempelordinancer  er  knyttet 
til  denne  himmelske  Herlighed. 

Ofte  siges  der  til  os:  »Mormonerne  er  da  meget  egoistiske, 
saadan  som  de  af  alle  Kræfter  stræber  efter  at  opnaa  den 
højeste  Grad  af  Herlighed.«  Hvis  vi  virkelig  var  egoistiske, 
vilde  vi  aldrig  gøre  dette.  Vi  tjener  Gud  bedst  ved  at  tjene 
hverandre.  Vi  overvinder  lettest  det  onde  ved  at  gøre  det 
gode.  Bibelen  siger:  »Enhver  vil  faa  Løn  efter  sine  Gerninger.« 
Naar  Mennesket  søger  det  lave,  synker  det  nedad.  Naar  det 
stræber  efter  det  høje,  stiger  det  opad. 

Den  Himmel,  vi  engang  vil  naa,  vil  være  den  Himmel,  vi 
fortjener.  Ved  Frelserens  Forsoning  bliver  alle  Mennesker 
forløst  fra  Graven,  men  vor  Ophøjelse  beror  ganske  paa  vor 
egen  Fortjeneste.  Vi  vil  ikke  gerne  vente  i  tusind  Aar  paa 
at  faa  vore  Legemer.  Vi  stræber  efter  at  komme  frem  i  den 
første  Opstandelse.  I  Arbejdet  har  vi  Glæde.  Evig  vedvarende 
Glæde  faar  vi  kun  ved  at  stræbe  efter  det  højeste. 


»Naar  jeg  ser  et  Menneske,  der  paastaar  at  være  en  Sid- 
ste Dages  Hellig,  forurener  sit  Aandedrag  med  Spiritus, 
Tobak  o.  s  v.  føler  jeg  Medynk  for  vedkommende  og  sørger 
for  hans  Skyld,  og  jeg  forstaar  ikke,  hvorfor  ikke  hver  og 
en,  som  gør  saa,  kan  indse  sin  Daarskab,  hvorledes  de  ned- 
værdiger sig  selv  ved  saadanne  ødelæggende  Vaner,  som 
hverken  er  nyttige  eller  gode,  men  yderst  skadelige«. 

Joseph  Smith. 

Tag  godt  vare  paa  dine  Tanker.  Vore  Tanker  høres  i 
Himmelen. 

Mange  er  kaldede 

af  Ældste  Orson  B.  West. 


»Se,  mange  er  kaldede,  men  faa  er  udvalgte.  Og  hvorfor 
er  de  ikke  udvalgte?  Fordi  deres  Hjerter  er  de  verdslige 
Ting  hengivne  og  de  tragte  efter  menneskelig  Ære...« 
(Pagtens  Bog   121:34-35) 

Naar  vi  ser  en  Aarrække  tilbage,  vil  vi  i  Tankerne  se  en 
Mængde  Mennesker  passere  Revue  for  vort  indre  Øje,  Men- 
nesker, som  engang  var  Medlemmer  af  Kirken,  engang  var 
aktive  for  Udbredelsen  af  Sandhedens  Evangelium.  Og  som 
naturligt  er  stiller  vi  os  det  Spørgsmaal:  »Hvor  er  disse 
Mennesker,  hvad  foretager  de  sig,  har  de  fuldstændig  glemt 
Kirken?«  Og  vi  kommer  til  det  nedslaaende  Resultat,  at  de 
virkelig  har  glemt  den  Pagt,  som  de  engang  i  lykkelig  Be- 
vidsthed om  at  have  fundet  Sandheden,  har  sluttet  med  deres 
himmelske  Fader.  Men  som  i  alle  Livets  Forhold  er  det  ikke 
tilstrækkeligt  at  konstatere  de  sørgelige  Fakta,  men  vi  maa 
stille  Spørgsmaalet,  der  rummes  i  det  lille  Ord  »Hvorfor.« 

Spørgsmaalet  er  let  at  besvare,  fordi  vi  er  saa  heldigt 
stillede  at  vi  er  i  Besiddelse  af  det  guddommelige  Svar,  som 
det  findes  nedskrever  i  det  ovenfor  citerede  Kapitel  i  Pagtens 
Bog.  Der  siges  nemlig  videre  deri:  »Præstedømmets  Rettig- 
heder er  uadskilleligt  forbundne  med  Himlens  Kræfter  og 
Himlens  Kræfter  kan  ikke  kontrolleres  eller  bruges  uden 
ifølge  Retfærdighedens  Principper.«  I  disse  faa  Ord  siges  der 
Ting  af  en  saa  stor  Dybde  og  høj  religiøs  Værdi,  at  man 
med  Ret  har  Lov  til  at  sige,  at  Evangeliets  dybeste  Sand- 
heder repræsenteres  deri.  Fejlen  ved  en  stor  Del  af  de  Men- 
nesker, som  forlader  Kirken,  ligger  nemlig  deri,  at  de  ikke 
er  trængt  ind  til  Kernen  af  Evangeliet,  de  har  kun  faaet  fat 
i  »Clicheer,«  som  ikke  er  Udtryk  for  nogen  ægte  og  inderlig 
Forstaaelse  af  Evangeliet.  Det  er  jo  ofte  de  mærkværdigste 
Undskyldninger,  Folk  fremfører,  som  Grund  for  deres  Svigten. 
Det  er  saa  sørgeligt  at  tænke  sig,  at  Mennesker,  der  har 
været  saa  nær  »det  forjættede  Land«  staar  sig  selv  i  Lyset 
og  gaar  tilbage  til  det  aandelige  Mørke,  som  de  før  befandt 
sig  i. 

Det,  som  vi  først  og  fremmest  skal  lære,  er  at  staa  paa 
egne  Ben  paa  Evangeliets  Grund.  Det  er  ikke  til  nogen  særlig 
Gavn  for  os,  dersom  vi  forlader  os  paa  Mennesker  (enkelte 
Missionærer  og  Medlemmer);  thi  det  Øjeblik  kommer,  da 
disse  tages  bort,  og  Resultatet  vil  i  mange  Tilfælde  blive, 
at  vi  mister  det  spinkle  Grundlag,  som  vi  har  bygget  paa. 
Den  farligste  Vej,  det  enkelte  Medlem  af  Kirken  kan  betræde, 
er  den  forfærdelige  Fejlfindens  Vej.  Vort  Vidnesbyrd  maa 
ikke  berøres  af  de  enkelte  Menneskers  Gøren  og  Laden, 
som  Kirken  ikke  kan  gøres  ansvarlig  for. 

Findes  der  da  en  Vej,  som  vi  kan  betræde  og  som  afgjort 
vil  holde  os  paa  »den  snævre  Sti,«  saa  at  vi  holder  trofast 
ud?  Lad  det  blive  sagt,  saa  at  ingen  kan  misforstaa  det:  Ja. 
Nogle  faa  Regler  vil  sætte  os  i  Stand  til  at  »holde  ud  indtil 
Enden.«  i)  Læs  Kirkens  Bøger;  en  teoretisk  Viden  om  Evan- 
geliet vil  give  den  praktiske  Efterlevelse  deraf  forøget  Vagt 
og  Styrke.  2)  Bed  dagligt  om  Forstaaelse  af  Evangeliets 
Principper,  bed  om  at  faa  Kraft  til  at  holde  ud.  3)  Prøv 
paa  at  finde  de  gode  Sider  ved  Næsten.  4)  Hold  Tiendeloven. 
5)  Efterlev  Visdomsordet.  Hvis  disse  fem  enkle  Regler  tages 
nøje  under  Overvejelse  og  efterleves,  da  er  der  100  pCt. 
Sikkerhed  for,  at  vort  Vidnesbyrd  vil  styrkes  og  at  vi  vil 
bevare  det  til  vor  Dødsdag.  Og  større  Gave  kan  vi  ikke  faa, 
thi  deraf  afhænger  vor  Frelse  og  Ophøjelse  i  Gud  vor  Fa- 
ders Rige. 

Vor  Kirkes  Historie  er  et  straalende  Bevis  paa  Sandheden 
af  det  ovennævnte;  Tusinder  og  atter  Tusinder  har  trængt 
ind  til  Evangeliets  Hemmeligheder  og  har  formaaet  at  fra- 
vriste Livet  dets  skønneste  Frugter,  som  de  dagligt  nyder. 
Og  de  Mennesker,  der  har  et  saadant  Vidnesbyrd  om  Evan- 
geliet, er  ikke  nogen  privilegeret  Klasse,  thi  det  er  muligt 
for  os  alle  at  naa  saa  langt. 

Vi  kommer  ikke  uden  om  i  Kampen  for  det  daglige  Brød, 
og  der  er  ingen  Tvivl  om,  at  dem  for  mange  Mennesker  er 
af  en  saadan  Beskaffenhed,  at  den  næsten  knuger  den  skaan- 
selsløst  til  Jorden..  Men  alligevel  maa  vi  ikke  fuldstændig 
være  optaget  af  den;  thi  saa  er  vi  de  verdslige  Ting  hen- 
givne. Vi  har  alle  noget  af  det  i  os. 

Ingen    Mennesker    paa  Jorden   har  saa  store  Forjættelser  i 

vente  som  de  Sidste  Dages  Hellige,  dersom  vi  forstaar  at 
ære  vort  Kald.  »Lad  dit  Hjerte  være  fuldt  af  Kærlighed  til 
alle  Mennesker  og  til  Troens  egne  og  begynd  altid  dine 
Tanker  med  Dyd;  da  skal  du  have  større  Frimodighed  for 
Guds  Aasyn,  og  Præstedømmets  Lære  skal  falde  paa  din 
Sjæl  saasom  Himlens  Dug.  Den  Helligaand  skal  blive  din 
stadige  Ledsager,  og  dit  Scepter  Retfærdighedens  og  Sand- 
hedens uforanderlige  Scepter,  og  dit  Herredømme  skal  være 
et  evigt  Herredømme,  og  uden  Tvangsmiddel  skal  det  til- 
flyde dig  fra  Evighed  til  Evighed«.  (Pagtens  Bog  121,  45  -46) 

Kan  der  gives  nogen  højere  eller  skønnere  Forjættelse  end 
denne?  Næppe.  Lad  os  derfor  i  Ydmyghed  prøve  paa  at 
trænge  ind  til  Kernen  af  Jesu  Kristi  Evangelium,  at  efter- 
leve det  og  ære  vort  Kald,  saaledes  at  det  kan  siges  om 
os, 

at  vi  baade  er  kaldede  og  udvalgte. 


Efteraarskonferencerne . 


Efteraarskonferencerne  vil  blive  afholdt  som  følger: 

Odense  21.  og  22.  Oktober 

Aarhus  27.  28,  29.  og  30.  Oktober 

Aalborg  3.  4.  5.  og  6.  November 

Esbjerg  10.  11.  12.  og  13.  November 

København  17.  18.  19.  og  20.  November. 

I  de  Distrikter,  hvor  Sangkorene  er  i  Stand  til  at  give 
en  Koncert,  vil  denne  som  sædvanlig  finde  Sted  om  Fre- 
dagen. Lørdag  Aften  vil  der  være  levende  Lysbilleder  fra 
Yellonstone  National  Park  og  Salt  Lake  City  samt  Fore- 
visning af  Optagelse  af  Søskende  i  Danmark. 

Vi  haaber,  at  Søskende  vil  gøre  deres  yderste  for  at 
Konferencerne  kan  blive  saa  vellykkede  som  muligt, 

Mark  B.  Garff 
Missionspræsident. 

Til  Medlemmerne  i  Kbhuns.   Gren. 


Hvorfor  -  Hvornaar  -  Hvordan  skal  jeg 


betale  min  Tiende? 


Hvorfor? 


0~ordi  EHerren  har  befalet  sit  £Folk  at  efterleve  denne 
<£ov! 

Sn  PHand  og  en  SKvinde,  som  ikke  kan  efterleve  %ien= 
deloven,  vil  aldrig  komme  til  at  leve  den  forenede  Ørden. 
Qet,  vi  lærer  i  denne  SPrøvestand,  behøver  vi  ikke  at  lære 
i  den  tilkommende  Verden.  Qet  er  lettere  at  lære  £Herrens 
Vilje  i  dette  <£iv  end  i  det  næste. 

Sp.  SKunde  £Herren  ikke  udføre  sin  gerning  uden  dine 
og  mine  £Penge. 

Sv.  9Huligvis,  men  han  har  givet  os  en  anledning  til 
at  vise  vor  Stilling  til   (yuds  fflrbejdel 

SHvorfor  ikke  bruge  den  fflnledning? 

»fjeg  kan  ikke  betale  biende«,  er  der  nogle  der  siger; 
»jeg  tjener  for  lidt«. 

Vi  har  erfaret  at  det  netop  er  dem  der  tjener  lidt,  som 
efterlever  denne  ^Herrens  <£ov,  0~olk  med  store  indtægter 
har  svært  ved  at  betale  biende,  ffesus  fandt  det  rigtigt 
at  betale  ^empelskat.  han  gjorde  det  selv  og  forventede 
at  hans  ^Disciple  gjorde  det  samme.  Se  SMatt.  17,  27  — 
9ttatt.  5,  23.  »Ølæk  £juds  Værk  en  hjælpsom  SHaand«. 
Vi  maa  stille  baade  vor  %id,  vore  talenter  samt  vor  øko= 
nomiske  Svne  til  EKirkens  ZRaadighed.  —  Setal  en  ærlig 
biende. 

Hvornaar? 

Vi  tilraader  alle  til  at  betale  deres  biende  umiddelbart 
efter,  at  de  har  faaet  deres  JCøn  eller  indkomst.  Qet  være 
sig  Vige,  SWaaneds  eller  ^.årsindtægter. 

Srfaringen  viser,  at  det  er  farligt  at  komme  bagud  med 
^iendebetaling.  ^Hvorledes  kan  en  SWand,  der  har  °U.ge= 
løn  og  som  er  kommet  nogle  cUger  i  {Restance  oprette  det 
forsømte? 

SWeget  vanskeligt,  det  ender  gerne  med  at  beløbet  stryges. 
Qer  er  flere  der  har  sagt  til  mig:  »ffeg  er  kommen  bagud 
med  tienden,  hvad  skal  jeg  gøre?« 

fjeg  har  svaret  dem:  »*Begynd  nu}  lad  den  gamle  %i* 
ende  være«. 

Hvordan? 

Qet  er  ikke  forventet  at  vore  gamle  Søskende,  der  kun 
har  deres  OUdersrente  samt  arbejdsløse  og  &nvaliderente= 
nydere  skal  betale  biende,  men  fraregnet  dem  bør  alle 
fKirkemedlemmerne  betale  deres  biende,  som  er  en  ^ien= 
del  af  deres  virkelige  Sfndtægt. 

Sp.     Skal  man  betale  biende  af  fflrvl 

Sv.  fffrv  er  en  Sfndtægt,  og  enhver  Sfndtægt  er  %ien= 
depligtig. 

Hvorfor  ofrede  Adam? 

SKan  vidste  det  ikke,  kun  vidste  han,  at  <yud  havde 
befalet  det. 

^iendeloven  er  en  guddommelig  ^Befaling;  mere  nu  end 
før  behøver  Søskende  SKerrens  Velsignelser. 

SHere  nu  end  før  behøver  vi  Søskendes  Støtte,  baade 
aandeligt  og  timeligt.  £ad  mig  opmuntre  alle  til  at  betale 
deres  biende. 

^Den  som  ikke  har  gjort  det  før: 

Begynd ! 

Qen   som    er   ^iendebetaler  ,,BLIV  VED".  Virkningen  af 
^iendebetaling  vil  spores  helt  ind  i  den  tilkommende  Verden. 
£ud  velsigne  os  alle  til  trofasthed! 

Snok  fHndersen 
(jvenspræsident. 

Sfterskrift. 

Velsignelserne  ved  at  betale  Tiende  er  store.  Det  giver 
en    indvendig    Glæde    og    Tilfredshed  at  vide,  man  har  gjort 

sin  Pligt.  Betal  din  Tiende  med  Glæde.  Gud  elsker  en  glad 
Giver.  Den,  som  betaler  sin  Tiende  som  en  Tvang,  mister 
noget  af  de  dermed  forbundne  Velsignelser. 

Nogle  Mennesker  er  straalende  lykkelige  over  at  kunne 
betale  deres  Tiende,  andre  anser  det  for  en  Pligt  og  betaler 
uden  at  kny.  I  ingen  af  disse  Tilfælde  kan  Velsignelsen  til- 
bageholdes. Spørg  enhver  Sidste  Dages  Hellig,  selv  den  der 
ikke  betaler  Tiende  og  han  vil  sige:  Tiendeloven  er  rigtig. 
Vi  føler  det  i  vort  Indre,  at  det  er  saadan.  Mennesker  uden 
for  Kirken  har  betalt  Tiende  til  vor  Kirke. 

Forhenværende  Medlemmer  hat   bibeholdt  denne  Skik. 


Den  Danske  Missions  Historie. 


(Fortsat) 
Præsident  Forsgren  bemærkede,  da  han  gjorde  Missionens 
Status  op,  at  der  nu  var  syv  organiserede  Konferencer  i 
Missionen.  Kirkens  Generalautoriteter  blev  enstemmigt  op- 
holdt i  de  Helliges  Tro  og  Bønner,  og  en  Del  unge  Mænd 
blev  ordineret  til  Præstedømmet  og  kaldt  til  at  arbejde  som 
Missionærer  i  forskellige  Dele  af  Missionen.  Ifølge  de  ved 
Konferencen  aflagte  Rapporter  var  der  nu  934  Medlemmer  i 
Missionen,  hvoraf  95  var  blevet  ordineret  til  Præstedømmet. 
Missionen  til  Norge,  bestaaende  af  Ældsterne  Christian  J. 
Larsen,  Johan  F.  F.  Dorius,  Peter  Beckstrøm,  Svend  Larsen 
og  Ole  Olsen,  Præst  Christian  Knudsen  og  Lærer  Niels 
Hansen  kom  til  Brevigfjord  i  »Zions  Løve«.  De  var  sejlet 
fra  København  den  2.  September.  Ældste  Christian  J.  Lar- 
sen skriver : 

„Da  vi  kom  i  Nærheden  af  Byen  Brevig,  blev  vi  meget  forbavset 
ved  omkring  Kl.  10  at  træffe  to  af  vore  Brødre,  Ældste  John  A.  Ah- 
manson  og  Præst  Jeppe  Folkmann  komme  ud  i  en  lille  Baad,  ikke  vi- 
dende noget  om  vor  Ankomst;  de  var  paa  Vej  til  at  besøge  en  Familie, 
der  boede  paa  den  anden  Side  af  Fjorden.  Disse  to  Missionærer  var 
netop  blevet  frigivet  efter  at  have  været  i  Fængsel  i  fire  Dage  i  Brevig 
for  at  have  prædiket  Evangeliet.  De  ventede  os,  men  vidste  ikke  naar 
vi  vilde  komme;  desuden  var  Brevig  i  Oprør,  og  Befolkningen  havde 
truet  med  at  dræbe  „Mormonpræsterne",  som  vilde  prøve  at  sætte  Foden 

i  Land  paa  Kysten.  Det  var  allerede  rygtedes,  at  nogle  flere  „Mormon- 
præster" skulde  komme  tra  Danmark.  Da  vi  hørte  dette,  takkede  vi 
alle  Gud  vor  himmelske  Fader,  for  det  var  nu  klart  for  os,  at  Herren 
kendte  vore  Fjenders  Planer  og  havde  krydset  dem  ved  at  holde  os 
udenfor  deres  Magt,  og  nu  stod  vi  Forbindelse  med  vore  Brødre.  Vi 
fulgte  vore  Brødre  til  en  Fisker-Landsby  Bauen,  og  jeg  gik  sammen 
med  andre  Brødre  op  paa  Fjeldet  og  bad  Herren  om  Vejledning  under 
disse  særlige  Omstændigheder.  Vi  havde  paa  dette  Sted  en  meget  inte- 
ressant Samtale  med  en  Familie  om  Evangeliets  Principper,  og  de  viste 
deres  gode  Vilje  og  Paaskønnelse  ved  at  give  os  et  godt  Maaltid.  Da 
vi  igen  kom  tilbage  til  „Zions  Løve",  fandt  vi  de  andre  Brødre,  som  vi 
havde  ^forladt,  optaget  af  Sang  og  Bøn,  hvad  der  var  mig  en  Kilde  til 
Glæde.  Vi  holdt  nu  et  Raadsmøde  om  Bord,  hvor  det  blev  besluttet,  at 
Ældste  Johan  F.  F.  Dorius  skulde  blive  og  arbejde  i  Brevig  og  Omegn, 
medens  vi  andre  skulde  fortsætte  til  Frederikstad,  hvor  vi  vilde  blive 
beskikket  til  vor  Arbejdsmark.  Jeg  raadede  Brødrene  til  at  arbejde  med 
Visdom  og  altid  søge  efter  Guds  Aand.  Flere  af  Brødrene  udtrykte  og- 
saa  deres  Følelser,  og  vi  tilbragte  en  behagelig  Tid  sammen.  Guds 
Aand  hvilede  i  rigt  Maal  paa  os.  Efter  Mødet  sejlede  Johan  A.  Ah- 
manson,  Johan  F.  F.  Dorius,  Jeppe  J.  Folkman.  Fred.  Andersen  og  jeg 
til  Satre,  et  Sted  nær  Brevig,  og  om  Aftenen  holdt  vi  et  godt  Møde  med 
Søskende,  som  boede  der.  Vi  tog  derefter  til  vor  lejede  Sal  og  sov  der 
den  Nat". 

Den  næste  Dag  (13.  September)  gav  Ældste  Christian  J. 
Larsen  og  Medarbejdere  to  nylig  døbte  Medlemmer  Haands- 
paalæggelse  og  velsignede  tre  Børn.  Efter  at  have  taget  Af- 
sked med  Ældste  Johan  F.  F.  Dorius  i  Brevig  fortsatte  de  andre 
Brødre  Rejsen  med  »Zions  Løve«  til  Frederikstad,  hvortil  de 
ankom  den  næste  Dag.  Til  deres  store  Glæde  fandt  de,  at 
de  faa  Søskende  i  Frederikstad  havde  det  godt.  Der  blev 
afholdt  et  Møde  samme  Aften,  ved  hvilken  Lejlighed  Ældste 
Peter  Beckstrøm  og  Præst  Christian  Knudsen  blev  beskikket 
til  at  arbejde  i  Frederikstad  og  Omegn,  medens  Ældste  Ole 
Olsen,  Præst  Jeppe  J.  Folkmann  og  Lærer  Niels  Hansen  blev 
beskikket  til  at  rejse  østpaa  for  at  aabne  en  ny  Arbejdsmark. 
Efter  at  have  truffet  de  nødvendige  Foranstaltninger  i  Fre- 
derikstad sejlede  Ældsterne  Christian  J.  Larsen,  [ohan  A. 
Ahmanson  og  Svend  Larsen  i  »Zions  Løve«  til  Østerrisør. 
Der  blev  de  otte  Dage,  holdt  ti  Møder  og  døbte  syv  Perso- 
ner, salvede  en  Del  syge,  organiserede  Grenen  bedre  og  nød 
Selskabet  med  de  Hellige.  Da  Ældste  Larsen  foreviste  sit 
Pas  paa  Politistationen  blev  han  —  under  Trusler  om  Fængs- 
ling —  advaret  mod  at  prædike  sin  Lære  i  Østerrisør,  men 

det  gav  ham  blot  en  udmærket  Lejlighed  til  al  Vidnesbyrd 
til  Politimandskabet.  Missionærerne  vendte  derefter  tilbage 
til  Brevig,  hvortil  de  ankom  den  2.  Oktober.  Senere  tog  de 
til  Frederikstad. 


Fra  Missionsmarken. 


Følgende   Missionærer  er  blevet  hæderligt  afløst  fra  deres  Arbejde   i 
Den  danske  Mission. 

Wm,  C.  Bolander,  København 

Henry  E.  Christiansen,  Aalborg,  (Distriktspræsident) 

Donald  A.  Jensen,  Esbjerg,  (Distriktspræsident) 

Ralph  E.  Johansen,  København 

Harvey  R.  Johnson,  Aalborg 

George  Max  Larsen,  København 

Ralph  J.  Lauper,  Esbjerg 

H.  John  Madsen,  Aarhus,  (Grenspræsident) 

Roger  P.  Monsen,  Aarhus 

Roy  T.  Shaw,  Aarhus,  (Distriktspræsident) 

Hans  Chr.  Søren  Nielsen,  Odense 

William  H.  Thompson,  Aarhus 

Le  Rue  E.  Thurston,  København. 

Vi   beder   Herren  velsigne  dem  over  Hav  og  Land,  saa  at  de  velbe« 
holdne  maa  naa  deres  Bestemmelsessted. 

MARK  [B.  GARFF 
Missionspræsident. 


Tvivl    ikke    paa    din    Tro    og  tro  ikke  paa  din  Tvivl,  men 
tvivl  paa  din  Tvivl  og  tro  paa  din  Tro. 


Ingen    nyder    Livet    mere    end    den,    der  hjælper  andre  til 
at  nyde  det. 

Andre    Menneskers    Synder    er    for    vore    Øjne,  vore  egne 
er  bag  vor  Ryg. 


